open-index/open-wikipedia-markdown huggingface dataset:
செல்லகுட்டம்பட்டி

**செல்லகுட்டம்பட்டி** (CHELLAKUTTAPATTI) என்பது இந்தியாவின்,  தமிழ்நாட்டின், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது போச்சம்பள்ளியில் இருந்து 10 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 29 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  644  வீடுகள் உள்ளன. கிராமத்தின் மொத்த மக்கள் தொகையானது 2694 ஆகும். இதில் ஆண்கள் எண்ணிக்கை  1377, பெண்களின் எண்ணிக்கை 1317 என உள்ளது.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மேகாலயா முதலமைச்சர்களின் பட்டியல்

**மேகாலயா முதலமைச்சர்**, இந்திய மாநிலமான, மேகாலயத்தின் அரசுத் தலைவர் ஆவார். இவர் ஐந்து ஆண்டு காலம் பதவியில் இருப்பார்.

1970 ஆம் ஆண்டு முதல் தற்போது வரை 16 பேர் மேகாலயா முதல்வராகப் பதவி வகித்துள்ளனர். இதில் இந்திய தேசிய காங்கிரசு கட்சியைச் சேர்ந்தவர்கள் மட்டும் அதிகபட்சமாக ஆறுமுறை பதவி வகித்துள்ளனர். தற்போது தேசிய மக்கள் கட்சியைச் சேர்ந்த கான்ராட் சங்மா என்பவர் 06 மார்ச், 2018 முதல் பதவியில் உள்ளார்.

## முதலமைச்சர்கள்

## இவற்றையும் பார்க்கவும்
* இந்திய முதலமைச்சர்களின் பட்டியல்
* மேகாலயா ஆளுநர்களின் பட்டியல்

## மேற்கோள்கள்

பகுப்பு:மேகாலயா முதலமைச்சர்கள்
பகுப்பு:மேகாலயா அரசு
பகுப்பு:இந்தியாவின் மாநில முதலமைச்சர்கள் பட்டியல்கள்
குலுக்ஸ்பெர்க் இல்லம்

**குலுக்ஸ்பெர்க் இல்லம்** என்பது ஓல்டன்பெர்க் இல்லத்தின் ஒரு டேனோ-ஜெர்மன் கிளை ஆகும். இதன் உறுப்பினர்கள் பல்வேறு காலங்களில் டென்மார்க், நார்வே, கிரீஸ் மற்றும் ஜெர்மனி ஆகிய நாடுகளில் ஆட்சியாளர்களாக இருந்தனர்.

அரசி டென்மார்க்கின் இரண்டாம் மார்கரீத், அரசர் நார்வேயின் ஐந்தாம் ஹரால்டு, முன்னால் அரசர் கிரீஸின் இரண்டாம் கான்ஸ்டான்டின், அரசி ஸ்பெயின்னின் சோப்பியா, இளவரசர் பிலிப் மற்றும் இளவரசர் பிலிப்சின் மூத்த மகன் சார்லசு மற்றும் பல ஆட்சியாளர்கள் இந்த அரச குடும்பத்தைச் சேர்ந்தவர்கள்.

## மேற்கோள்கள்

பகுப்பு:குலுக்ஸ்பெர்க்ஸ் இல்லம்
பிந்து கிருட்டிணா

**பிந்து கிருட்டிணா** (*Bindu Krishna*) என்பவர் ஒரு இந்தியா அரசியல்வாதி , கேரளா மாநிலத்தைச் சேர்ந்தவர் ஆவார்.  இவர் கொல்லம் மாவட்ட காங்கிரசு  செயற்குழுவின்  தலைவராக 2016 ஆம் ஆண்டு டிசம்பர் மாதம் 18 ஆம் தேதி பொறுப்பேற்றார்.. கேரள அரசியல் வரலாற்றில் இரண்டாவது காங்கிரசு  பெண் செயற்குழு  தலைவராவார். 2010 ஆம் ஆண்டு கேரள மாநிலத்தின் மகிலா காங்கிரசு கட்சியின் தலைவராக  பரிந்துரைக்கப்பட்டார். 
வாழ்க்கை
அரசியல் வாழ்க்கைக்கு  முன் பிந்து  ஒரு வழக்கறிஞ்சராக கொல்லம்  மாவட்டத்தில் தொழில் நடத்தி வந்தார்.
## மேற்கோள்கள்

பகுப்பு:வாழும் மக்கள்
பகுப்பு:கேரள அரசியல்வாதிகள்
கோமதி மாரிமுத்து

**கோமதி மாரிமுத்து** (Gomathi Marimuthu)  தமிழகத்தை சார்ந்த இந்திய தடகள வீராங்கனை ஆவார். இவர் கத்தார் நாட்டின் தோகாவில் நடைபெற்ற 23ஆவது ஆசிய தடகளப் போட்டியில் 800 மீட்டர் ஓட்டப்பந்தயத்தில் தங்கப்பதக்கம் வென்றுள்ளார். இவர் 800 மீட்டர் தொலைவை 2.02.70 நிமிடங்களில் கடந்தார். இவரின் வயது 30 ஆகும். இவர் தமிழ்நாட்டில் திருச்சி மாவட்டத்தில் முடிகண்டம் பகுதியைச் சார்ந்தவர் ஆவார். இவர் இளங்கலை வணிகவியல் பட்டதாரி ஆவார். இவர் பெங்களூருவில் வருமான வரித்துறையில் பணிபுரிந்து வருகிறார். 2013 ஆம் ஆண்டு புனேவில் நடைபெற்ற ஆசிய போட்டியில் ஏழாவது இடத்தையும், 2015 ஆம் ஆண்டு சீனாவில் நடைபெற்ற ஆசிய போட்டியில் 4 ஆவது இடத்தையும் பிடித்திருந்தார்.

ஊக்கமருந்து சோதனையில் தோல்வியடைந்ததால் அவருக்கு நான்கு ஆண்டுகள் தடை விதிக்கப்பட்டது.

## மேற்கோள்கள்

பகுப்பு:இந்தியத் தடகள வீரர்கள்
பகுப்பு:திருச்சி மாவட்ட மக்கள்
தேசிய தவ்கீத் ஜமாத்

**தேசிய தவ்கீத் ஜமாத்** (*National Thowheeth Jama'ath* **NTJ**; , "தேசிய ஓரிறைவாத அமைப்பு") என்பது இலங்கையைச் சேர்ந்த ஒரு அடிப்படைவாத, இசுலாமிய ஜிகாதியக் குழுவாகும். இக்குழுவே இலங்கையில் 2019 ஏப்ரல் 21 அன்று உயிர்ப்பு ஞாயிறுத் தற்கொலைக் குண்டுவெடிப்புகளை நடத்தியதாக குறிப்பிடப்படுகிறது. இவ்வமைப்பு இசுலாமிய அரசுடன் நெருங்கிய தொடர்பில் உள்ளதாக நம்பப்படுகிறது. இலங்கை அரசுத்தலைவர் மைத்திரிபால சிறிசேன இவ்வியக்கத்தை 2019 ஏப்ரல் 27 இல் தடை செய்து, அதனை ஒரு தீவிரவாத அமைப்பாக அறிவித்தார்.

## நோக்கங்கள்
இக்குழு தவ்கீது எனப்படும் ஓரிறை மற்றும் "இசுலாமியத் தீவிரவாதக் கொள்கையை" முன்னிறுத்திப் போராடுகிறது. இவ்வமைப்பு "இலங்கையில் உலகளாவிய ஜிகாத் இயக்கத்தைப் பரப்பவும், சமூகத்தில் வெறுப்பு, பயம் மற்றும் பிளவுகளை உருவாக்கவும் நோக்கமாகக் கொண்டுள்ளதாக" வன்முறை தீவிரவாதத்தின் ஆய்வுக்கான பன்னாட்டு மையத்தின் பணிப்பாளர் தெரிவித்துள்ளார்.

## வரலாறு
தேசிய தவ்கீத் ஜமாத் என்ற இவ்வமைப்பு 2016 ஆண்டளவில் செயற்பட்டு வந்த இலங்கை தவ்கீத் ஜமாத் தீவிரவாத இசுலாமிய இயக்கத்தில் இருந்து பிரிந்து உருவாக்கப்பட்டதாக நம்பப்படுகிறது. சிறுவர்களிடையே தீவிரவாத, அடிப்படைவாதக் கருத்துகளைப் பரப்புவதாக இவ்வமைப்பின் தலைவர்கள் மீது 2016 ஆம் ஆண்டில் இலங்கையின் பல முசுலிம் அமைப்புகள் குற்றச்சாட்டுகளைச் சுமத்தின. இவ்வமைப்பின் அப்துல் ராசிக் என்ற தலைவர் இனவாதக் குற்ரங்களுக்காகக் கைது செய்யப்பட்டார். 

2018 இல், முசுலிம்களுக்கு எதிரான கலவரங்களை அடுத்து, பௌத்த சிலைகளை சேதப்படுத்தியதாக இவ்வமைப்பின் மீது குற்றஞ்சாட்டப்பட்டது. பர்மாவில் ரோகின்யா முசுலிம்களுக்கு எதிரான இனப்படுகொலைகள், இலங்கை, இந்தியா, மற்றும் ஏனைய நாடுகளில் முசுலிம்களுக்கு எதிரான தாக்குதல்களை மையப்படுத்தி தனது பிரசாரங்களை முன்னெடுத்து வந்தது.

### உயிர்ப்பு ஞாயிறு தாக்குதல்கள்

2019 ஏப்ரல் 21 அன்று இலங்கையில் இடம்பெற்ற உயிர்ப்பு ஞாயிறு குண்டுவெடிப்புகள் நடத்தப்படுவதற்குப் பத்து நாட்களுக்கு முன்னர் தேசிய தவ்கீத் ஜமாத் என்ற அமைப்புக் குறித்தும், இலங்கையில் நடத்தப்படுவதற்குத் திட்டமிடப்பட்டிருந்த தாக்குதல்கள் குறித்தும் இலங்கைக் காவல்துறையினருக்கு புலனாய்வுப் பிரிவினால் அறிவிக்கப்பட்டது. இவ்வறிக்கையில், "தேசிய தவ்கீத் ஜமாத் "கிறித்தவத் தேவாலயங்கள் மீதும் இந்தியத் தூதரகம் மீது தாக்குதல் நடத்தத் திட்டமிட்டுள்ளதாகத்" தெரிவிக்கப்பட்டிருந்தது. ஆனாலும், இலங்கை அரசு அதிகாரிகளுக்கோ அல்லது அமைச்சர்களுக்கோ இது குறித்து தகவல் தரப்படவில்லை எனவும், இவ்வெச்சரிக்கை முறையாக அகவனிக்கப்படவில்லை எனவும் பிரதமர் ரணில் விக்கிரமசிங்க தாக்குதல்களின் பின்னர் ஊடகவியலாளர்களுக்குத் தெரிவித்தார்.

தாக்குதல்களின் பின்னர், 2019 ஏப்ரல் 22 அன்று இலங்கை அமைச்சர் ராஜித சேனரத்தினா கருத்துத் தெரிவிக்கையில், தாக்குதலில் ஈடுபட்ட ஏழு தற்கொலைக் குண்டுதாரிகளும் தேசிய தவ்கீத் ஜமாத் இயக்கத்தைச் சேர்ந்த இலங்கையர் எனவும், ஆனாலும் இவர்களுக்கு வெளிநாட்டுத் தொடர்பு உள்ளதாக சந்தேகிக்கப்படுவதாகவும் கூறினார்.

## மேற்கோள்கள்

பகுப்பு:இலங்கை இசுலாமிய அமைப்புகள்
பகுப்பு:இசுலாமிய அமைப்புகள்
பகுப்பு:தீவிரவாத அமைப்பு என குறிப்பிடப்பட்டவை
சர்வதேச போட்டிகளில் சச்சின் டெண்டுல்கர் அடித்த நூறுகள்

**சச்சின் டெண்டுல்கர் (**Sachin Tendulkar) முன்னாள் இந்தியத் துடுப்பாட்ட வீரர் ஆவார். இவருடைய தலைமுறையில் மிகச்சிறந்த துடுப்பாட்ட வீரராக பரவலாக அரியப்பட்டவர் ஆவார். சர்வதேச துடுப்பாட்டப் போட்டிகளில் அதிக ஓட்டங்கள் எடுத்தவர் எனும் சாதனை படைத்துள்ளார். இவர் அதிக நூறு அடித்தவ்ர்கள் வரிசையில் வரிசையில் முதலிடம் பெற்றுள்ளார். தேர்வுத் துடுப்பாட்டப் போட்டிகளில் 51 நூறுகளும் ஒருநாள் பன்னாட்டுத் துடுப்பாட்டப் போட்டிகளில் 49 நூறுகளும் அடித்துள்ளார். 2012 ஆம் ஆண்டில் வங்காளதேசத் தூடுப்பாட்ட அணிக்கு எதிரான போட்டியில் 114 ஓட்டங்கள் எடுத்த போது சர்வதேச போட்டிகளில் 100 நூறுகள் அடித்தவர் எனும் சாதனை படைத்தார்.

## குறிப்பு

## தேர்வுத் துடுப்பாட்டம்

## ஒபது நூறுகள்

## சான்றுகள்


பகுப்பு:துடுப்பாட்டம்
பகுப்பு:சச்சின் டெண்டுல்கர்
இட்ரோசீரைட்டு

**இட்ரோசீரைட்டு** *(Yttrocerite)* என்பது CaF2+(Y,Ce)F3.  என்ற மூலக்கூற்று வாய்ப்பாட்டால் விவரிக்கப்படும் ஒரு புளோரைட்டு வகைக் கனிமமாகும். நீலச்சிவப்பு நிறத்தில் சம அளவு படிகங்களாக இக்கனிமம் காணப்படுகிறது. இட்ரியமும் சீரியமும் கலந்து காணப்படுவதால் கனிமத்திற்கு இப்பெயர் சூட்டப்பட்டது. சுவீடன், நார்வே, ஐக்கிய அமெரிக்காவின் பல மாநிலங்களில் இட்ரோசீரைட்டு கிடைக்கிறது . அனைத்துலக கனிமவியல் சமூகம் இட்ரோசீரைட்டை ஒரு கனிமமாக இதுவரை அங்கீகரிக்கவில்லை .

## மேற்கோள்கள்

* Marie-Nicolas Bouillet, *Dictionnaire universel des sciences, des lettres et des arts*, 1896.     .

பகுப்பு:ஆலைடு கனிமங்கள்
பகுப்பு:கால்சியம் கனிமங்கள்
பகுப்பு:இட்ரியம் கனிமங்கள்
பகுப்பு:இலந்தனைடு கனிமங்கள்
பகுப்பு:புளோரின் கனிமங்கள்
தாம்செனோலைட்டு

**தாம்செனோலைட்டு** *(Thomsenolite)* என்பது NaCaAlF6•H2O  என்ற மூலக்கூற்று வாய்ப்பாட்டால் விவரிக்கப்படும் ஒரு புளோரைட்டு வகைக் கனிமமாகும். கிரையோலைட்டு கனிமத்தின் படிப்படியாக மாற்றமடைந்த வடிவம் தாம்செனோலைட்டு ஆகும் . 

கிரீன்லாந்து நாட்டின் இவிடூட்டு நகரத்தில் 1868 ஆம் ஆண்டு தாம்செனோலைட்டு கண்டறியப்பட்டது. டென்மார்க் நாட்டைச் சேர்ந்த ஆன்சு பீட்டர் யோர்கென் யூலியசு தாம்சன் (1826-1909) இக்கண்டுபிடித்த காரணத்தால் கனிமத்திற்கு இப்பெயர் சூட்டப்பட்டது . 
## மேற்கோள்கள்

பகுப்பு:சோடியம் கனிமங்கள்
பகுப்பு:கால்சியம் கனிமங்கள்
பகுப்பு:அலுமினியம் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:புளோரின் கனிமங்கள்
பகுப்பு:ஆலைடு கனிமங்கள்
பெக்கி விட்சன்

**பெக்கி அனெட் விட்சன்** (*Peggy Annette Whitson*, பிறப்பு: பெப்ரவரி 9, 1960) ஒரு அமெரிக்க உயிர்வேதியியல் ஆராய்ச்சியாளர், ஓய்வு பெற்ற நாசா விண்வெளி வீரரும் முன்னாள் நாசாவின் முன்னாள் விண்வெளி வீரரும் ஆவார். அவரது முதல் விண்வெளிப் பணி 2002 இல், சர்வதேச விண்வெளி நிலையத்தில் எக்ஸ்பீடிஷன் 5 இல் உறுப்பினராக இருந்தார்.

அவரது இரண்டாவது பணியானது அக்டோபர் 10, 2007 இல் ISSE இன் முதல் பெண் தளபதியாக எக்ஸ்பெடிஷன் 16 உடன் தொடங்கப்பட்டது.

2017 ஆம் ஆண்டு ஜூன் 1 ஆம் தேதி ஃபியோடோர் யுர்ச்ஹின்னுடன் கட்டளை வழங்குவதற்கு முன், அவர் தனது மூன்றாவது நீண்ட கால இடைவெளி விமானத்தில் இருந்தார் மற்றும் விண்வெளி விண்வெளி 51-ஆவது சர்வதேச விண்வெளி நிலையத்தின் தளபதியாக இருந்தார்.

உலகின் மிகவும் அனுபவம் வாய்ந்த ஸ்பேஸ்வேமன் பெக்கி விட்சன் 22 வருட கால வாழ்க்கைக்குப் பிறகு ஓய்வு பெற்றார்.

## மேற்கோள்கள்

பகுப்பு:1960 பிறப்புகள்
பகுப்பு:வாழும் மக்கள்
பகுப்பு:ஐக்கிய அமெரிக்க விண்வெளி வீரர்கள்
ஏ. கே. பாலன்

**ஏ.கே.பாலன்** *(A. K. Balan)* என்பவர் ஓர் இந்திய அரசியல்வாதி ஆவார். வழக்கறிஞரான இவர் 1951 ஆம் ஆண்டு ஆகத்து மாதம் 3 ஆம் தேதி பிறந்தார். பாலன் மின்சாரத் துறை அமைச்சராக பதவிவகித்தார். 2006 ஆம் ஆண்டு முதல் 2011 ஆம் ஆண்டு வரை கேரள இடதுசாரி சனநாயக முன்னணி கட்சியின் வி.எசு. அச்சுதானந்தன் அரசில் பட்டியல் சாதிகள் மற்றும் பட்டியல் பழங்குடிகள் முன்னேற்றத்திற்காக பணிபுரிந்தார்..

மார்க்சிசுட்டு பிரிவு இந்திய பொதுவுடமைக் கட்சியின் செயற்குழுவில் உறுப்பினராகவும் இருந்தார். கேரள சட்டமன்றத்  தேர்தலில் பாலக்காடு மாவட்டம் தரூர் தொகுதியில் போட்டியிட்டு சட்ட மன்ற உறுப்பினராக வெற்றிபெற்றார்.

## வாழ்க்கை
பாலன் 1951 ஆம் ஆண்டு ஆகத்து 3 ஆம் தேதி கேளப்பன் மற்றும் குங்கி தம்பதியருக்கு  கேரள மாநிலம் கோழிக்கோடு மாவட்டம், சாலபுரத்தில்பிறந்தார். இவ்வூர் தற்போது கோழிக்கோடு என அழைக்கப்படுகிறது. மாணவர்கள் இயக்கத்தின் மூலம் பாலன் அரசியலில் பிரவேசித்தார். இந்திய மாணவர்கள் சங்கத்தின் தலைவர் மற்றும் செயலாளராக இயங்கினார். நில உரிமை போராட்டத்தில் கலந்து கொண்ட்தற்காக பாலன் கண்ணூர் சிறையில் 30 நாட்கள் இருந்தார். பாலன் 1980 ஆம் ஆண்டு ஓட்டபாலம் தொகுதியிலிருந்து மக்களவைக்கும் 2001 ஆம் ஆண்டு குசால்மன்னம் தொகுதியிலிருந்து கேரள சட்ட மன்ற உறுப்பினராகவும் தேர்ந்தெடுக்கப்பட்டார்.
 
ஒரு மின்சாரத்துறை அமைச்சராக இருந்து ஒரு மாநிலம் முழுவதையும் மின்வசதி உள்ள மாநிலமாக மாற்றிய முதலாவது அமைச்சர் என்ற பெருமை இந்திய வரலாற்றில் இவருக்கு பெருமை உண்டு. இவர் அமைச்சராக இருந்தபோதுதான் 2010 ஆம் ஆண்டு பாலக்காடு நகரம் இந்தியாவிலே முழுவதுமாக மின்சாரமயமாக்கப்பட்ட முதல் மாவட்டம் என்று அறிவிக்கப்பட்டது.

கேரளா மாநிலத்தில் மின்சாரம் நுகர்வோருக்கு அதிக அளவு  மின்சார இணைப்புகள்  வழங்கி பாலன் சாதனை படைத்துள்ளார்.  பாலன்  அமைச்சராக இருந்த காலத்தில்தான் கேரளா மாநிலம் எரிசக்தி பாதுகாப்புக்கான தேசிய விருது பெற்றது என்பதும் குறிப்பிடத்தக்கது ஆகும். தற்போது இவர்  கேரள மாநிலத்தின் பட்டியல் சாதிகள் மற்றும் பட்டியல் பழங்குடியினர் நல அமைச்சராகவும், சட்டம், கலாசாரம் மற்றும் நாடாளுமன்ற விவகாரத் துறை அமைச்சகப் பொறுப்புகளை வகிக்கிறார். மேலும் பாலன் இந்திய பொதுவுடைமைக் கட்சியின் மத்திய குழு உறுப்பினராக உள்ளார்.

## மேற்கோள்கள்

பகுப்பு:வாழும் மக்கள்
பகுப்பு:1948 பிறப்புகள்
பகுப்பு:கேரள அரசியல்வாதிகள்
பகுப்பு:7வது மக்களவை உறுப்பினர்கள்
தெர்லிங்குவைட்டு

**தெர்லிங்குவைட்டு** *(Terlinguaite)* என்பது Hg2ClO.   என்ற மூலக்கூற்று வாய்ப்பாட்டால் விவரிக்கப்படும் ஓர் இயற்கையாகத் தோன்றும் கனிமம் ஆகும். பாதரசத்தைக் கொண்டுள்ள பிற கனிமங்கள் மழைநீர், வெப்பம் போன்ற காலநிலை மாற்றத்தால் தெர்லிங்குவைட்டு உருவாகிறது. அமெரிக்காவின் டெக்சாசு மாநிலத்தில் பிரீவ்சுடெர் மாகாணம் தெர்லிங்குவா மாவட்டத்தில் 1900 ஆம் ஆண்டு இக்கனிமம் கண்டறியப்பட்டது. இதனால் கனிமத்திற்கு தெர்லிங்குவைட்டு என்ற பெயரும் வைக்கப்பட்டது . மஞ்சள், பசுமஞ்சள், பழுப்பு, ஆலிவ் பச்சை நிறங்களில் தெர்லிங்குவைட்டு கானப்படுகிறது.
  
## மேற்கோள்கள்
 

பகுப்பு:பாதரசக் கனிமங்கள்
பகுப்பு:ஆலைடு கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:ஆக்சோ ஆலைடுகள்
கெண்டிகாம்பட்டி

**கெண்டிகாம்பட்டி** (Gendigampatti) என்பது இந்தியாவின்,  தமிழ்நாட்டின், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது போச்சம்பள்ளியில் இருந்து 5 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1,520  வீடுகள் உள்ளன. கிராமத்தின் மொத்த மக்கள் தொகையானது 6,212 ஆகும். இதில் ஆண்கள் எண்ணிக்கை  3,176, பெண்களின் எண்ணிக்கை 3,036 என உள்ளது. மக்களின் கல்வியறிவு விகிதமானது  77.03 % என உள்ளது.

பகுப்பு:கிருஷ்ணகிரி மாவட்டத்திலுள்ள கிராமங்கள்
காட்டகரம்

**காட்டகரம்** (KATTAGARAM) என்பது இந்தியாவின்,  தமிழ்நாட்டின், பர்கூர் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## மக்கள்வகைப்பாடு
இந்த ஊரானது பர்கூரில் இருந்து 18 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 22 கிலோமீட்டர் தொலைவிலும், மாநிலத் தலைநகரான சென்னையில் இருந்து 259 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  2039  குடும்பங்கள் உள்ளன. கிராமத்தின் மொத்த மக்கள் தொகையானது 8377 ஆகும். இதில் ஆண்கள் எண்ணிக்கை  4253, பெண்களின் எண்ணிக்கை 4124 என உள்ளது. மக்களின் கல்வியறிவு விகிதமானது   64.2% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கீழ்குப்பம், காவேரிப்பட்டணம் ஒன்றியம்

**கீழ்குப்பம்** (KILKUPPAM) என்பது இந்தியாவின்,  தமிழ்நாட்டின், காவேரிபட்டணம் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## மக்கள்வகைப்பாடு
இந்த ஊரானது  மாவட்டத்தின் தலைநகரான கிருஷ்ணகிரியில் இருந்து 21 கிலோமீட்டர் தொலைவிலும், மாநிலத் தலைநகரான சென்னையில் இருந்து 271 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  672  வீடுகள் உள்ளன. கிராமத்தின் மொத்த மக்கள் தொகையானது 2560 ஆகும். இதில் ஆண்கள் எண்ணிக்கை  1326, பெண்களின் எண்ணிக்கை  1234 என உள்ளது. மக்களின் கல்வியறிவு விகிதமானது  70.4% என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

கீழ்குப்ப ஊராட்சியில் அமைந்துள்ள மற்ற கிராமங்கள்,

1) பாப்பானூர்

2) துறையூர்

3) கீழ்குப்பம்

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
தேஜிந்தர் பால்சிங்

**தேஜிந்தர் பால்சிங்** ஒரு இந்திய குண்டு எறிதல் வீரர் ஆவார். இவர் 2019 ஆம் ஆண்டு கத்தார் நாட்டின் தலைநகர் தோகாவில் நடைபெற்ற 23 ஆவது ஆசிய தடகளப் போட்டியில் ஆண்களுக்கான குண்டு எறிதலில் 20.22 மீட்டர் தூரம் எறிந்து தங்கப் பதக்கம் வென்றார்.

## பிறப்பும், இளமையும்
இவர் இந்தியாவின் பஞ்சாப் மாநிலத்தில் மோகா மாவட்டத்தில் கோசா பாண்டோ என்ற கிராமத்தில் 1994 ஆம் ஆண்டு நவம்பர் மாதம் 13 ஆம் நாள் பிறந்தார். விவசாயக் குடும்பத்தில் பிறந்த இவர் தந்தையின் வலியுறுத்தலின் பேரில் துடுப்பாட்டத்திலிருந்து குண்டு எறிதலுக்கு மாறினார்.

## விளையாட்டு வாழ்க்கை
2017 ஆம் ஆண்டு சூன் மாதத்தில் பாட்டியாவில் நடந்த பெடரேசன் கோப்பை தேசிய மூத்தோர் பிரிவு 20.40மீ சாதனையைச் செய்தார். இந்த உலக சாம்பியன்சிப் தகுதிக்கான அளவான 20.50மீட்டருக்குச் சற்றுக் குறைவாக செய்திருந்தார். அதைத் தொடர்ந்த மாதத்தில் 2017 ஆம் ஆண்டு புவனேசுவரில் நடந்த ஆசிய தடகளப் போட்டிகளில் 19.77 மீட்டர் தூரம் எறிந்து 0.03 மீட்டர் தொலைவு வேறுபாட்டில் தங்கப்பதக்கத்தை தவற விட்டார். இந்தப் போட்டியில் இவர் வெள்ளிப்பதக்கம் வென்றார்.

2018 ஆம் ஆண்டு பொதுநலவாய விளையாட்டுப் போட்டிகளில் இவர் 19.42 மீட்டர் தொலைவு எறிந்து எட்டாம் இடத்தையே பிடிக்க முடிந்தது

2018 ஆம் ஆண்டு ஆகத்து 25 ஆம் நாள்,  2018 ஆம் ஆண்டு ஆசிய விளையாட்டுப் போட்டிகளில் 20.75 மீட்டர் அளவு தொலைவு எறிந்து தங்கப் பதக்கத்தை வெற்றி பெற்றார். இதன் மூலம் இவர் ஆசிய விளையாட்டுப் போட்டிகளில் ஆண்கள் பிரிவில் சாதனையையும், இந்திய அளவிலான தேசிய சாதனையையும் முறியடித்தார்.

## மேற்கோள்கள்

பகுப்பு:இந்தியத் தடகள வீரர்கள்
பகுப்பு:பஞ்சாப் நபர்கள்
பகுப்பு:1994 பிறப்புகள்
பகுப்பு:ஆசிய விளையாட்டுப் போட்டிகளில் இந்தியாவிற்காக தங்கம் வென்றவர்கள்
சி. சனார்தனன்

**சி. சனார்தனன்**(*C. Janardhanan*) என்பவர் ஓர் இந்திய அரசியல்வாதி ஆவார். இந்தியப் பொதுவுடமைக் கட்சி யின் சார்பாக கேரள சட்டமன்றத் தேர்தலில்  திருச்சூர் மாவட்டம் தொகுதியில் போட்டியிட்டு வெற்றி பெற்றார்.1967 மற்றும் 1971 ஆம் ஆண்டுகளில் திருச்சூர் மக்களவைத் தொகுதியின் நாடளுமன்ற உறுப்பினராக இருந்தார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:கேரளத்தைச் சேர்ந்த இந்தியப் பொதுவுடைமைக் கட்சி அரசியல்வாதிகள்
சரிவு சோதனை

**சரிவு சோதனை** (ஆங்கிலம்:**Slump Test**) என்பது எலும்பியல் துறையில் நோயாளிகளுக்கு செய்யப்படும் ஒரு ஆய்வு ஆகும். அவர்களுக்கு பின் தொடை நரம்பு அழுத்தம் உள்ளதா என்று அறிய இது பயன்படுகிறது.
## தேவை
தொடை நரம்பு அழுத்தம் உள்ளதா என்று அறிய இந்த ஆய்வு பயன்படுகிறது.
## வழிமுறை
நோயாளி மேசையின் ஓரமாக உட்காரவேண்டும் பின் ஆய்வு செய்பவர் நோயாளியின் பக்கவாட்டில் நிற்கவேண்டும். சரிவு சோதனை என்பது பல படிநிலைகளை உள்ளடக்கியது. முதலில் நோயாளி முன்புறமாக குனியவேண்டும். பின் ஆய்வு செய்பவர் நோயாளியின் உடல் முன்புறமாக குனிய அழுத்தம் தரவேண்டும். அதன் பின் நோயாளி தன் தாடையை தம் மார்பு பகுதிக்கு அருகில் கொண்டுவர வேண்டும். பின்னர் நோயாளி தாமாகவே ஒரு முழங்கால் முட்டியை நீட்டவேண்டும் மேலும் அதே காலின் கணுக்கால் மேல்நோக்கி மடக்க வேண்டும். இந்த வழிமுறைகளில் எதேனும் ஒரு இடத்தில் வலி ஏற்பட்டாலே அதை நிறுத்தவேண்டும்.
## ஆய்வின் நுட்பம்
இந்த செயல்முறையினால் பின் தொடை நரம்பை சுற்றியுள்ள பகுதிகளில் இருக்கம் அல்லது நீட்சி ஏற்படும்.
## முடிவுகள்
சரிவு சோதனையின் மூலம் நோயாளிக்கு காலின் பின்புறத்தில் வலி ஏற்பட்டால் நரம்பு அழுத்தம் உள்ளது என அறியப்படும்.
## வரலாறு
சார்லஸ் லாஸ்க்யு என்பவரால் முதன்முதலில் இந்த சரிவு சோதனை அறியப்பட்டது.
## இவற்றை பார்க்க
சரிவு சோதனை செயல்முறையை விளக்கும் படங்கள்
http://www.chiroaccess.com/assets/ChiroACCESS/Medium/Slump_Test.jpg 
## மேற்கோள்கள்

பகுப்பு:மருத்துவ சோதனைகள்
அல்லீஸ் அறிகுறி

**அல்லீஸ் அறிகுறி** அல்லது **கல்லீசு சோதனை** என்பது இடுப்பு மூட்டு விலகல் என்ற பிறவி கோளாறில் இருந்து சாதாரண இடுப்டபு மூட்டு கோளாறுகளை வேறுபடுத்தி அறிய பயன்படுகிறது. இந்த ஆய்வு முறை இளவயது குழந்தைகளுக்கு ஏற்படும் இடுப்பு மூட்டு விலகல்களை அறிய உதவுகிறது.
## வழிமுறை
இந்த ஆய்வில் இளம் குழந்தைகள் படுக்கவைத்து முழங்கால் இரண்டையும் மடக்க வைக்க வேண்டும். இதனால் இரு கால்களின் பாதங்கள் தரையில் படும் அதேபோல் கணுக்கால்கள் இரண்டும் மேல் தொடையின் பின்புறத்தில் படும். மடக்கப்பட முழங்காலின் மூட்டுகள் சமமான உயர அளவில் இல்லாதபோது அது பிறவி இடுப்பு மூட்டு விலகல் குறைபாடுகள் ஆகும்.
## மேற்கோள்

பகுப்பு:மருத்துவ சோதனைகள்
ஜோப்ஸ் சோதனை

**ஜோப்ஸ் சோதனை** (ஆங்கிலம்:**Jobe's test**) என்பது எலும்பியல் துறையில் தோள்பட்டை மூட்டுகளின் நிலைத்தன்மையை ஆய்வு செய்யும் சோதனை ஆகும். இது இடம்பெயர்வு சோதனை என்றும் அழைக்கப்படுகிறது.
## தேவை
இடது மற்றும் வலது தோள்பட்டைகளின் நிலைத்தன்மையை ஆராய்ந்து ஒப்பிடுதல் மூலம் தோள்பட்டையின் நிலை இல்லா தன்மையின் அளவை ஆய்வு செய்வதாகும்.
## வழிமுறை
நோயாளி மேசையின் மீது படுக்க வைக்க வேண்டும். நோயாளி தன் தோள்பட்டையை 90° அளவுக்கு பக்கவாட்டில் விரிக்க வேண்டும். முழங்கை 90° அளவுக்கு மடக்க வேண்டும். ஆய்வு செய்பவர் நோயாளியின் பின்புறம் நிற்க வேண்டும். இவர் நோயாளியின் மணிக்கட்டு மூட்டு மற்றும் கையை பிடித்து கொள்ள வேண்டும். ஆய்வாளரின் மற்றொரு கை மேற்கை எலும்பின் தலைப் பகுதியில் வைக்க வேண்டும். ஆய்வாளர் மேற்கை எலும்பு தலைப் பகுதியை பின்புறமாக செல்ல ஒரு விசையை கொடுத்து நோயாளியின் மேற்கையை வெளிப்புறமாக சுற்ற வேண்டும்.
## முடிவுகள்
இந்த ஆய்வில் வலி இன்மை, பயமின்மை மற்றும் மூட்டு அசைவு அதிகமாக இருத்தல் என்றால் அது தோள்பட்டை மூட்டு நிலைத்தன்மை இல்லாமல் இருப்பதாகும். மூட்டின் முன்புற வலி என்றால் முன்புற மூட்டு சவ்வுகள் பலவீனமாக உள்ளதாகும். மூட்டின் பின்புற வலி என்றால் பின்புற மூட்டு சவ்வுகள் கிழிவு அல்லது பலவீனமாக உள்ளதாகும்.
## வரலாறு
கிரிஸ்டோபர் ஜோப் என்பவரால் தோள்பட்டை மூட்டு நிலைத்தன்மையை ஆராயும் சோதனை முறையை அறியப்பட்டது.
## மேற்கோள்கள்

பகுப்பு:மருத்துவ சோதனைகள்
ஏநிசை நதி

**ஏநிசை நதி** (, *Jeniséj*; , *Yenisei mörön*; புரியாத்: Горлог мүрэн, *Gorlog müren*; துவான்: Улуг-Хем, *Uluğ-Hem*; காகாசு: Ким суг, *Kim sug* மற்றும் ரோமானிய:**Yenisey**, **Enisei**, **Jenisej**) ஆர்க்டிக் பெருங்கடலில்  வந்து சேரும் ஒரு பெரிய நதி தொகுப்புகளாகும்.

## வழித்தடம்
இது மூன்று சைபீரியா பெரும் நதிகளில் ஒன்றாகும். இவைகள் யாவும் ஆர்க்டிக் பெருங்கடல் வடிகால் பகுதிகளில் வந்து சேர்கிறது. இந்த நதி மங்கோலியா நாட்டில் உற்பத்தியாகி வடக்கு நோக்கி பாய்ந்து ஏநிசை வளைகுடா பகுதியில் உள்ள காரா கடலில் வந்து சேர்கிறது. இந்த நதி தொகுப்பு மத்திய சைபீரியாவின் மிகப்பெரிய வடிகாலை உருவாக்குகிறது. இந்த நதியின் அதிகப்படியான ஆழம் 80 அடிகள் மற்றும் சராசியான ஆழம் 45 அடிகள் ஆகும்.

## மேற்கோள்கள்

பகுப்பு:உருசிய ஆறுகள்
சாய் ஆபிரகாம்

**சாய் ஆபிரகாம்** (*Joy Abraham*, பிறப்பு: மார்ச் 7, 1951) என்பவர் ஒர் இந்திய அரசியல்வாதி ஆவார். இவர் கேரள மாநிலம் கோட்டயம் மாவட்டத்தில் உள்ள பாரணங்கானம் என்னும் ஊரில் பிறந்தார்.  இந்திய நாடாளுமன்றத்தில் மேலவை எனப்படும் மாநிலங்களவையில் ஆபிரகாம் நாடாளுமன்ற உறுப்பினராக இருந்தார். கேரள காங்கிரசு கட்சியின் (மணி பிரிவு) சார்பாகவும், கேரளாவின் சார்பாகவும் இவர் மேல் சபையின் உறுப்பினராக  இருந்தார். ஆபிரகாம் வழக்கறிஞராகப் பணியாற்றினார்.. 
இவர் செயின்ட் தாமசு கல்லூரில் இளங்கலை பட்டம் பெற்றார். திருவனந்தபுரம்  சட்டக் கல்லூரியில் சட்டம் பயின்றார்.

## மேற்கோள்கள்

பகுப்பு:வாழும் மக்கள்
பகுப்பு:1951 பிறப்புகள்
பகுப்பு:கேரள அரசியல்வாதிகள்
யோசப் மதன்

**யோசப் மதன்** (*Joseph Mathen*) என்பவர் ஓர் இந்திய அரசியல்வாதி ஆவார். இவர் 1917 ஆம் ஆண்டு பிறந்தார். கேரள சட்டப்பேரவை உறுப்பினராக இருந்த இவர் 1960 முதல் 1966 வரை மாநிலங்களவை உறுப்பினராகவும் இருந்தார் இந்திய தேசிய காங்கிரசு கட்சியின் சார்பாக கேரள சட்டமன்ற உறுப்பினராக்வும் மாநிலங்களவை உறுப்பினராகவும் மதன் பதவி வகித்தார்.. மேலும் கேரள பிரதேச காங்கிரசு செயற்குழுவில் இருந்த மூன்று பொதுச் செயலாளர்களில் ஒருவராக இவரும் முக்கிய பதவி வகித்தார். கேரள மாணவர் ஓன்றியத்தின் தொடக்கம் மற்றும்  அதன் வளர்சி இரண்டிலும் இவருக்கு பெரும் பங்கு உண்டு. 1995 ஆம் ஆண்டு இவர் காலமானார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:1917 பிறப்புகள்
பகுப்பு:1995 இறப்புகள்
கே. இராமன் பிள்ளை

**கே. இராமன் பிள்ளை** [*k.Raman pillai*] என்பவர் தற்போதைய இந்தியா அரசியல்வாதி ஆவார். இவர் பாரதிய சனதா கட்சியைச் சேர்ந்தவர்.பாரதிய ஜனதா கட்சி யின் கேரளா மாநிலக் குழுவின் முன்னாள் தலைவர் ஆவார். மேலும் இராமன்பிள்ளை அரவிந்தர்  பண்பாட்டு சங்கத்தின் தலைவர் ஆகவும் உள்ளார்.

## மேற்கோள்கள்

பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
பகுப்பு:வாழும் மக்கள்
சுனிதி சௌத்ரி

**சுனிதி சௌத்ரி** (22 மே 1917 - 12 சனவரி 1988) என்பவர் ஒரு இந்திய தேசியவாதி ஆவார். இவர் தன் 14ஆம் வயதில் சாந்தி கோஷ் என்பவருடன் சேர்ந்து,  ஒரு பிரித்தானிய மாவட்ட  நீதிபதியைக் கொன்றார். மேலும் இவரது ஆயுதப் புரட்சிப் போராட்டத்துக்காக சிறப்பாக அறியப்படுகிறார்.

## ஆரம்ப வாழ்க்கை
சுனிதி சௌத்ரி 22 மே 1917 அன்று வங்காளத்தின் (தற்போதைய வங்காளதேசம் ) கொமில்லா மாவட்டத்தின் , கொமில்லாவில் உமாசரண் சௌத்ரி மற்றும் சுரசுந்தரி சௌத்ரி ஆகியோருக்குப் பிறந்தார். இவர் கொமில்லாவில் உள்ள *போய்சுனிசா பாலிகா வித்யாலயா*  பள்ளி மாணவியாவார்.

## புரட்சிகர நடவடிக்கைகள்
கொமிலாவில் வசித்தவந்த உல்லாஸ்கர் தத்தாவின் புரட்சிகர நடவடிக்கைகளில் சௌதிரி கவரப்பட்டார். புரட்சிகர விடுதலை இயக்கமான யுகந்தர் இயக்கத்தின்  பிரபுல்லாலினி பிரம்மாவின் மாணவியாக ஆனார். மேலும் இவர் திரிபுரா ஜில்லா சத்ரி சங்கத்தின் உறுப்பினராகவும் இருந்தார். 6 மே 1931 இல் நடந்த திரிபுரா ஜில்லா சத்ரி சங்க ஆண்டு மாநாட்டில் மகளிர் தன்னார்வலர் அணியின் தலைவியாக சௌத்ரி தேர்ந்தெடுக்கப்பட்டார். இந்த நேரத்தில், இவர் ' *மீரா தேவி* ' என்ற புனைபெயரில் அறியப்பட்டார்.

## சார்லஸ் ஸ்டீவன்ஸ் படுகொலை
14 திசம்பர் 1931 இல், 14 வயதான சௌதிரியும்,  15 வயதான சாந்தி கோஷ் ஆகிய இருவரும்  வங்காளத்தின் கொமில்லா மாவட்ட நீதிபதியான சார்லஸ் ஸ்டீவன்சின் அலுவலகத்திற்கு வந்தனர்.  தங்கள் வகுப்புத் தோழர்களுக்கு இடையில் ஒரு நீச்சல் போட்டியை ஏற்பாடு செய்யக் கோரி ஒரு விண்ணப்பத்தை அவரிடம் அளித்தனர். இந்த விண்ணப்பத்தை ஸ்டீவன்ஸ் கவனித்துக் கொண்டிருந்தபோது, கோசும்  சௌத்ரியும் தங்கள் சால்வ்களில் கீழ் மறைத்து வைத்திருந்த கைத்துப்பாக்கியைக் கொண்டு அவரை சுட்டுக் கொன்றனர்.

### விசாரணை மற்றும் தண்டனை
இதனையடுத்து இந்த இரு பெண்களும் கைது செய்யப்பட்டு உள்ளூர் சிறையில் அடைக்கப்பட்டனர். 1932 பெப்ரவரி மாதம், கோஷ் மற்றும் சௌத்ரி ஆகியோர் கல்கத்தா நீதிமன்றத்தில் நேர் நிறுத்தப்பட்டனர். இவர்கள் சிறுமிகளாக இருந்ததால், இருவருக்கும் 10 ஆண்டுகள் சிறைத் தண்டனை விதிக்கப்பட்டது. ஒரு நேர்காணலில், "ஒரு குதிரைக் கொட்டடியில் வாழ்வதை விட இறப்பது நல்லது." எனக் குறிப்பிட்டனர்.

இவர் காவலில் வைக்கப்பட்டிருந்த முகாமில்  "மூன்றாம் வகுப்பு கைதி"யாக வைக்கப்பட்டிருந்தார். இவர் புரிந்த செயலின் விளைவாக இவரது தந்தையின் அரசாங்க ஓய்வூதியம் நிறுத்தப்பட்டது, இவரது இரண்டு அண்ணன்கள் எவ்வித  விசாரணையுமின்றி காவலில் வைக்கப்படனர். இவரது தம்பி ஊட்டச்சத்து குறைபாட்டால் இறந்தார்.

ஏழு ஆண்டுகள் சிறைத் தண்டனை அனுபவித்த நிலையில் ஆங்கிலேய அரசுடன் காந்தி நடத்திய பேச்சுவார்த்தைக்குப் பின்னர் இருவரும் 1931இல் விடுதலை செய்யப்பட்டனர்.

## பிற்கால வாழ்க்கையும் மரணமும்
சௌத்ரி தன் விடுதலைக்குப் பிறகு மருத்துக் கல்வி (எம்.பி.பி.எஸ்) பயின்று மருத்துவரானார்,. 1947 ஆம் ஆண்டில், தொழிற்சங்க தலைவரான பிரதியானட் குமார் கோஷ் என்பவரை மணந்தார்.

1988 சனவரி 12 அன்றுசௌத்ரி இறந்தார்.

## குறிப்புகள்

பகுப்பு:இந்தியப் புரட்சியாளர்கள்
பகுப்பு:1988 இறப்புகள்
பகுப்பு:1917 பிறப்புகள்
சர்மிளா

**சர்மிளா** (ஆங்கிலம்:**Charmila**) (பிறப்பு 2 அக்டோபர் 1974) ஒரு பிரபலமான சினிமா நடிகை ஆவார். இவர் மலையாளம், தமிழ் மற்றும் கன்னடம் மொழி படங்களில் நடித்து வருகிறார். சர்மிளா அர்கள் மலையாளம் மொழி படங்களில் 38 படங்களில் நடித்துள்ளார்.
## ஆரம்ப வாழ்க்கை
சர்மிளா அவர்கள் 1974 ஆம் ஆண்டு விலங்கியல் மருத்துவர் மனோகரன் மற்றும் ஹைஸி தம்பதிகளுக்கு மகளாக தமிழ் கத்தோலிக்க குடும்பத்தில்  பிறந்தார். இவர் புனித ஏஞ்சல்ஸ் கான்வென்ட் பள்ளி மற்றும் எத்திராஜ் மகளிர் கல்லூரியில் பயின்றார். ஏஞ்சலினா என்ற இளய சகோதரி இருக்கிறார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய நடிகைகள்
பகுப்பு:1974 பிறப்புகள்
சிங்கெலைட்டு

**சிங்கெலைட்டு** *(Zinkenite)* என்பது Pb9Sb22S42 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். கருஞ்சிவப்பு கலந்த சாம்பல் நிறத்தில் காணப்படும் இக்கனிமம் சல்போவுப்பு கனிமம் என்று வகைப்படுத்தப்படுகிறது. ஈயம் ஆண்டிமனி சல்பைடு போன்ற ஆகியவற்றால் சிங்கெலைட்டு ஆக்கப்பட்டுள்ளது. மேலும், இது ஊசிபோன்ற வடிவ படிகங்களாகத் தோன்றுகிறது.

பன்னாட்டு கனிமவியல் சங்கம் சிங்கெலைட்டு கனிமத்தை Zkn என்ற குறியீட்டால் அடையாளப்படுத்துகிறது.

1826 ஆம் ஆண்டில் கிழக்கு செருமனியின் சாக்சோனி மாநிலத்திலுள்ள ஆர்சு மலைகளில் சிங்கெலைட்டு முதன்முதலில் கண்டறியப்பட்டது. செருமானிய கனிமவியலாளர் மற்றும் சுரங்க நிலவியலாளரான யோகான் காரல் லுட்விக் சிங்கென் நினைவாக கனிமத்திற்கு சிங்கெலைட்டு என்று பெயரிடப்பட்டது .

## மேற்கோள்கள்

பகுப்பு:ஈயக் கனிமங்கள்
பகுப்பு:ஆண்டிமனி கனிமங்கள்
பகுப்பு:சல்போவுப்புக் கனிமங்கள்
பகுப்பு:அறுகோணவமைப்புக் கனிமங்கள்
சீயோன் தேவாலயம், மட்டக்களப்பு

**சீயோன் தேவாலயம்** (*Zion Church*) என்பது இலங்கையின் கிழக்கு மாகாணத்தில் மட்டக்களப்பு நகரில் அமைந்துள்ள ஒரு நற்செய்திப் பறைசாற்றுக் கிறித்தவக் கோவில் ஆகும். இக்கோவில் 1974 ஆம் ஆண்டில் இன்பம் மோசேசு என்பவரால் ஆரம்பிக்கப்பட்டது. இதன் மூத்த போதகர் வண. ரோசன் மகேசன் ஆவார்.

சீயோன் தேவாலயம் கண்டியில் உள்ள கலங்கரைவிளக்கத் தேவாலயத்துடன் இணைக்கப்பட்டுள்ளது. அத்துடன், இலங்கை சுயாதீனத் தேவாலய அமைப்பின் உறுப்பினராகவும் உள்ளது.

## உயிர்ப்பு ஞாயிறுக் குண்டுவெடிப்புகள்

2019 ஏப்ரல் 21 ஆம் நாள் உயிர்ப்பு ஞாயிறு நாளன்று இலங்கையின் பல பாகங்களிலும் இடம்பெற்ற குண்டுவெடிப்புகளால் பாதிக்கப்பட்ட தேவாலயங்களில் இதுவும் ஒன்றாகும். ஏப்ரல் 21 உயிர்ப்பு ஞாயிறு திருப்பலிப் பூசை நடைபெற்ற அன்று காலை 08:45 மணியளவில் குண்டுவெடிப்பு இடம்பெற்றது. தேசிய தவ்கீத் ஜமாத் என்ற உள்ளூர் இசுலாமியத் தீவிரவாதக் குழுவின் உறுப்பினர் என நம்பப்படும் தற்கொலைக் குண்டுதாரி இக்குண்டை வெடிக்க வைத்ததில் குறைந்தது 28 பேர் உயிரிழந்தனர். குண்டுவெடிப்பின் போது தேவாலயத்தின் தலைமைக் குருவானவர் வண. ரோசன் மகேசன் நோர்வே சென்றிருந்ததாகத் தெரிவிக்கப்பட்டது.

## மேற்கோள்கள்

பகுப்பு:மட்டக்களப்பு மாவட்டத்தில் உள்ள கிறித்தவக் கோவில்கள்
உச்சுசாக்குவைட்டு

**உச்சுசாக்குவைட்டு** *(Uchucchacuaite)* என்பது AgMnPb3Sb5S12 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். அரிய சல்போவுப்புக் கனிமமான இது நீர்வெப்ப படிவுகளில் காணப்படுகிறது. 
  
1984 ஆம் ஆண்டில் பெரு நாட்டில் ஓயோன் மாகாணத்தின் லிமா துறையின் கட்டுப்பாட்டில் உள்ள சாக்சோனி மாநிலத்திலுள்ள உச்சுசாக்குவா சுரங்கத்தில் முதன்முதலில் உச்சுசாக்குவைட்டு கண்டறியப்பட்டது. இச்சுரங்கத்தின் பெயரே கனிமத்திற்கும் சூட்டப்பட்டது. சப்பான் நாட்டின் ஒக்கைடோவில் உள்ள சுரங்கத்திலும் கிடைப்பதாக அறியப்படுகிறது ref name=Mindat/>. பொதுவாக பெரு நாட்டில் அலாபேண்டைட்டு, கலீனா, பெனாவிடெசைட்டு, சிபேலரைட்டு, பைரைட்டு, பைரோடைட்டு, ஆர்சனோபைரைட்டு போன்ற கனிமங்களுடன் சேர்ந்து காணப்படுகிறது . 

பன்னாட்டு கனிமவியல் சங்கம் உச்சுசாக்குவைட்டு கனிமத்தை Uch என்ற குறியீட்டால் அடையாளப்படுத்துகிறது.

## மேற்கோள்கள்
 
*Webmineral

பகுப்பு:சல்போவுப்புக் கனிமங்கள்
பகுப்பு:சல்பைடு கனிமங்கள்
பகுப்பு:நேர்ச்சாய்சதுரக் கனிமங்கள்
குடிமேனஅள்ளி

**குடிமேனஅள்ளி** (KUDIMENAHALLI) என்பது இந்தியாவின்,  தமிழ்நாட்டின், காவேரிப்பட்டணம் ஊராட்சி ஒன்றியத்துக்கு,  உட்பட்ட  ஒரு சிற்றூர் ஆகும்.

## மக்கள்வகைப்பாடு
இந்த ஊரானது காவேரிப்பட்டணத்தில் இருந்து 8 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 28 கிலோமீட்டர் தொலைவிலும், மாநிலத் தலைநகரான சென்னையில் இருந்து 269 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1623  வீடுகள் உள்ளன. கிராமத்தின் மொத்த மக்கள் தொகையானது  6105 ஆகும். இதில் ஆண்கள் எண்ணிக்கை  3115, பெண்களின் எண்ணிக்கை 3010 என உள்ளது. மக்களின் கல்வியறிவு விகிதமானது  70.3%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## நடுகல்
இந்த ஊரில் உள்ள வீரக்கரர் கோயிலில் இரண்டு நடுகற்கள் வழிபாட்டில் உள்ளன. அதில் ஒன்று ஊர் தலைவருக்கானது. இது 300 ஆண்டுகள் பழமையானது. இங்கு நடந்த ஒரு பூசலில் ஊரைக்காக்க ஊர் தலைவர் கொல்லப்பபடால் நடுகல் எடுக்கபட்டதாக எரியவருகிறது. நடுகல்லில் தலைவர் என கருதப்படுபவர் குதிரையின்மீது அமர்ந்துள்ளார். கையில் இரண்டு வாள்கள் உள்ளன. அவர் இறந்த பிறகு உடன்கட்டை ஏறிய அவரது இரண்டு மனைவிகளும் நடுகல்லில் இடம்பெற்றுள்ளனர். குதிரையை வழிந்த்திச் செல்லும் சேவகனும் நடுகல்லில் இடம் பெற்றுள்ளான். இந்த நடுகல் இக்கோயிலின் கருவரையில் இடம்பெற்றுள்ளது. இந்த ஊரில் மேலும் சில நடுகற்கள் உள்ளன.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மகாதேவகொல்லஹள்ளி

**மகாதேவகொல்லஹள்ளி** (MAHADEVAGOLLAHALLI) என்பது இந்தியாவின்,  தமிழ்நாட்டின், பர்கூர் ஊராட்சி ஒன்றியத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
இந்த ஊரானது பர்கூரில் இருந்து 14 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 20 கிலோமீட்டர் தொலைவிலும், மாநிலத் தலைநகரான சென்னையில் இருந்து 257 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1395  வீடுகள் உள்ளன. கிராமத்தின் மொத்த மக்கள் தொகையானது 5855 ஆகும். இதில் ஆண்கள் எண்ணிக்கை  3015, பெண்களின் எண்ணிக்கை 2840 என உள்ளது. மக்களின் கல்வியறிவு விகிதமானது  59.4 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
மருதேரி

**மருதேரி** (MARUDERI) என்பது இந்தியாவின்,  தமிழ்நாட்டின், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
காவேரிப்பட்டணம் ஊராட்சி ஒன்றியத்துக்கு உட்பட்ட இந்த ஊரானது காவேரிப்பட்டணத்தில் இருந்து 7 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 25 கிலோமீட்டர் தொலைவிலும், மாநிலத் தலைநகரான சென்னையில் இருந்து 266 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில்  1059  வீடுகள் உள்ளன. கிராமத்தின் மொத்த மக்கள் தொகையானது 4112 ஆகும். இதில் ஆண்கள் எண்ணிக்கை  2039, பெண்களின் எண்ணிக்கை 2073 என உள்ளது. மக்களின் கல்வியறிவு விகிதமானது  70.5%  என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
கே. பி. தனபாலன்

**கே. பி. தனபாலன்** (*K. P. Dhanapalan*) என்பவர் ஓர் இந்திய அரசியல்வாதி ஆவார். இவர் 2009 ஆம் ஆண்டு நடந்த மக்களவைத் தேர்தலில், கேரள மாநிலம், சாலக்குடி தொகுதியில் போட்டியிட்டு, இந்திய மக்களவைக்குத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியைச் சார்ந்தவர்.  தனபாலன் 
எர்ணாகுளம் மாவட்ட காங்கிரசு குழுவின் தலைவராகவும் இருந்தார்.

## மேற்கோள்கள்

பகுப்பு:வாழும் மக்கள்
பகுப்பு:கேரள அரசியல்வாதிகள்
பகுப்பு:15வது மக்களவை உறுப்பினர்கள்
பகுப்பு:21-ஆம் நூற்றாண்டு இந்திய அரசியல்வாதிகள்
அலோடியா

**அலோடியா** (ஆங்கிலம்:**Alodia** , , **Alwa**), என்பது நடுக்காலம் பகுதியில் இருந்த நுபியன் இராச்சியம் ஆகும். இந்த இராச்சியம் மத்திய மற்றும் தெற்கு சூடான் பகுதிகளை உள்ளடக்கியது. இராச்சியத்தின் தலைநகரமாக சோபா நகரம் விளங்கியது. இந்த நகரம் நீல மற்றும் வெள்ளை நைல் நதிகள் சங்கமிக்கும் இடத்தில் கர்த்தூம் நகருக்கு அருகில் அமைந்துள்ளது.
## எழுச்சி
குஷ் இராச்சியம் வீழ்ச்சிக்குப் பின் 6 ஆம் நூற்றாண்டு பகுதிகளில் வளர்ச்சி அடைந்தது. அலோடியா என்ற பெயர் ஏறத்தாழ 569 ஆண்டில் அறியப்பட்டது ஆகும். அலோடியா இராச்சியம்  மூன்று நுபியன் இராச்சியம் கிருத்துவ மதத்திற்கு மாறிய பின் 580 ஆம் ஆண்டு எழுச்சி கொண்டது.

## வளர்ச்சி
அண்டை இராச்சியங்களான நோபாடியா மற்றும் மகுரியா இராச்சியங்களுடன் நல்ல பிணைப்புடன் இருந்தது. 9 மற்றும் 12 ஆம் நூற்றாண்டுகளில் இராச்சியத்தின் செல்வாக்கு உச்சத்தில் இருந்தது. இதன் ஆட்சி பகுதி, இராணுவம், பொருளாதாரம் மற்றும் கலாச்சாரம் என அனைத்தும் வளர்ச்சி கண்டது. அலோடியா இராச்சியம் பலமிக்க அரசரால் ஆளப்பட்டு மாகாணங்களில் ஆளுநர்கள் அரசரால் பணியில் அமர்த்தப்பட்டனர். இதன் தலைநகர் சோபா ஆகும். மேலும் இந்த நகரம் விலைமதிப்பு மிக்க தங்கம், தோட்டங்கள் மற்றும் தேவாலயங்கள் உள்ள இடமாகும்.

## வணிகம்
நோபாடியா, மகுரியா, மத்திய கிழக்கு மேற்கு ஆபிரிக்கா, இந்தியா மற்றும் சீனா போன்ற நாடுகளுடன் வரலாற்று சிறப்புமிக்க வணிக தொடர்பில் இருந்தது.  இவர்கள் யானை தந்தம், தங்கம், உப்பு 
மற்றும் உள்நாட்டு உற்பத்தி செய்யும் பொருட்கள் முதலியவற்றை ஏற்றுமதி செய்தனர்.
பட்டு, தோல் மற்றும் பல வெளிநாட்டு உற்பத்தி செய்யும் பொருள் முதலியவற்றை இறக்குமதி செய்தனர்.
## கல்வி
மக்கள் நுபியன் மற்றும் கிரேக்கம் ஆகிய மொழிகளில் சிறந்து விளங்கினர். சமகாலத்தில் ஆபிரிக்க பழங்குடி மக்களின் மொழிகளும் சில இனக்குழுக்களான மக்கள் பயன்படுத்தினர்.

## வீழ்ச்சி
12 ஆம் நூற்றாண்டு பிற்பகுதி மற்றும் 13 ஆம் நூற்றாண்டுகளில் இராச்சியம் வீழ்ச்சி கண்டது. குறிப்பாக தெற்கில் இருந்து வந்த ஊடுருவல் மற்றும் 14 ஆம் நூற்றாண்டுகளில் ஏற்பட்ட கொள்ளைநோய் தாக்கம் முதலிய காரணங்கள் ஆகும். அரேபியர்கள் நுபியன் பகுதியில் இடம்பெயர்ந்து ஆதிக்க சக்தியாக இருந்தனர். 1500 ஆம் ஆண்டில் புன்ச் மற்றும் அரேபியர்களினால் அலோடியா வீழ்ச்சி கண்டது. இதனால் இங்கு இஸ்லாம் மதம் பெருகியது.

## மேற்கோள்கள்

பகுப்பு:சூடானின் வரலாறு
வைமானிக சாத்திரம்

**வைமானிக சாஸ்திரம்** என்பது பண்டைய இந்திய நூலாகும். அது விமானத் தொழில்நுட்பம், விமானப் பொறிமுறை போன்றவை பற்றிக் கூறுகின்றது. அதன் ஆசிரியர் பரத்வாஜ மஹரிஷி என்பவராவார். அதில் பண்டைய இந்து இலக்கியங்களில் கூறப்பட்டுள்ள விமானங்கள் பற்றிய உருவாக்க முறைகள் பற்றித் தெளிவாகக் கூறப்பட்டுள்ளது.

பகுப்பு:சமசுகிருத நூல்கள்
பகுப்பு:இந்து சமய நூல்கள்
பகுப்பு:இந்து அறிவியல் நூல்கள்
பக்ஷாலி ஓலைச்சுவடி

**பக்ஷாலி ஓலைச்சுவடி** இந்திய கணித மரபின் புராதன பனுவல்களில் ஒன்றாக விளங்குகின்றது. பெஷாவரிலிருந்து சுமார் 80 கிலோமீற்றர் தொலைவிலுள்ள பக்ஷாலி எனும் சிறிய கிராமத்தில் 1881இல் கண்டறியப்பட்டது.

Hoernle, G.R.Kye ஆகிய இரண்டு ஆய்வாளர்கள் இச் சுவடி பற்றிய விரிவான ஆய்வுகளை மேற்கொண்டுள்ளனர். இச் சுவடி காஷ்மீரத்தை அண்டிய பகுதிகளிலிருந்த *சாரதா* எனும் எழுத்து வகையில் எழுதப்பட்டுள்ளது என்கின்றார் Hoernle.

தற்போது ஒக்ஸ்போர்ட் பல்கலைக்கழகத்தின் போட்லியன் நுால் நிலையத்தில் பாதுகாப்பாக வைக்கப்பட்டுள்ளது.

இச் சுவடியில் பல்வேறு கணித விதிகளும், அவற்றுக்கான உதாரணங்களும், செய்கை முறைகளும் காணப்படுகின்றன.

## References

பகுப்பு:இந்து சமய நூல்கள்
பகுப்பு:இந்து அறிவியல் நூல்கள்
பிருகத் ஜாதகம்

**பிருகத் ஜாதகம்** இந்திய வானியல் அறிஞரான வராஹ மிகிரர் என்பவரால் இயற்றப்பட்டது. இந்து சோதிடக்கலை மரபின் முதல்நிலை மூலங்களில் தனித்துவம் மிக்க நூலாகப் போற்றப்படுகின்றது. 

## நூல் அமைப்பு
28 அத்தியாயங்களை கொண்டது.
* முதல் இரண்டு அத்தியாயங்கள் சோதிடக்கலையுடன் தொடர்புடைய கலைச்சொற்களையும், அவற்றிற்கான விளக்கங்கைளயும் கொண்டுள்ளது.
* 3வது அத்தியாயம் - விலங்கு, தாவரங்களுடன் தொடர்புபட்ட சோதிட அம்சங்களை கூறுகின்றது.
* 4வது அத்தியாயத்தில் தாய் ஒருத்தி கருவுற்ற நேரத்தின் கிரக நிலைகளை கணிப்பிடுதல் பற்றிக் கூறுகின்றது.
* 5வது அத்தியாயம் குழந்தையினை பிரசவிக்கும் நேரத்திற்கான கிரகநிலைகளை குறிப்பிடுகின்றது.
* 6வது அத்தியாயம் பாலரிஷ்டம், சிசுமரணம், இளம்பராயத்தில் ஏற்படும் அகால மரணம் என்பவற்றுடன் தொடர்புபட்ட சோதிட விடயங்களைக் கூறுகின்றது.
* 7ஆம் அத்தியாயம் ஒருவரின் ஆயுளின் அளவைக் கணிப்பீடு செய்யும் முறையைக் கூறுகின்றது.
* 8ஆம் அத்தியாயம் சோதிடக்கலையில் குறிப்பிடப்படும் தசா, அர்த்ததசா பற்றிக் கூறுகின்றது.
* 9ஆம் அத்தியாயம் அஷ்டவர்க்கம் பற்றிக் கூறுகின்றது.
* 10ஆம் அத்தியாயம் ஒருவனுடைய ஜாதகம் அவனுடைய தொழில் நிலைமைகள் குறித்து தீர்மானிக்கும் முறையைக் கூறுகின்றது.
* 11-15ஆம் அத்தியாயங்கள் இராஜயோகம், ஏழ்மையோகம், சந்திரயோகம், இரட்டைக்கிரக யோகம், மூன்று கிரக யோகம், சந்நியாச யோகம் என்பன பற்றிக் கூறுகின்றன.
* 16,17ஆம் அத்தியாயங்கள் நட்சத்திரங்கள், சந்திரஸ்தானங்கள் என்பன பற்றிக் கூறுகின்றன.
* 18ஆம் அத்தியாயம் இராசிகளில் சூரியன், செவ்வாய் முதலான கோள்கள் செலுத்தும் செல்வாக்கு பற்றிக் கூறுகின்றது.
* 19-21ஆம் அத்தியாயங்கள் கிரகங்களின் இயல்புகள், கிரகபாவங்கள், அவற்றின் வர்க்கங்கள் பற்றிக் கூறுகின்றன.
* 22ஆம் அத்தியாயம் யோகங்கள் பற்றிக் கூறுகின்றது.
* 23ஆம் அத்தியாயம் ஆணுக்குரிய யோகங்கள் பற்றிக் கூறுகின்றது.
* 24ஆம் அத்தியாயம் பெண்ணுக்குரிய யோகங்கள் பற்றிக் கூறுகின்றது.
* 25ஆம் அத்தியாயம் கிரக நிலைகளால் மரணம் தீர்மானிக்கப்படுதல் பற்றிக் கூறுகின்றது.
* 26ஆம் அத்தியாயம் ஒருவரின் ஜாதகம் தொலைந்து ஃ அழிந்து போகுமிடத்து புதிய ஜாதகத்தைக் கணிப்பது பற்றிக் கூறுகின்றது.
* 27ஆம் அத்தியாயம் திரேக்காணம் பற்றிக் கூறுகின்றது.
* 28ஆம் அத்தியாயம் வராஹ மிகிரரின் மற்றொரு நூலான 'லகுயாத்ரா'வின் விடயத் தலைப்புக்களை சுருக்கமாக அறிமுகம் செய்கின்றது. பற்றிக் கூறுகின்றது.

பகுப்பு:சோதிட நூல்கள்
பகுப்பு:சமசுகிருத நூல்கள்
மீசைப்புலிமலை

**மீசைப்புலிமலை** (Meesapulimala) (மலையாளம்: മീശപ്പുലിമല) என்பது மேற்குத் தொடர்ச்சி மலையின் மூன்றாவது மிக உயரமான சிகரமாகும். இச்சிகரம் கேரளாவின் இடுக்கி மாட்டத்தில் அமைந்துள்ளது. இந்தச் சிகரமானது கடல் மட்டத்திலிருந்து 2640 மீட்டர் (8661 அடி) உயரத்தில் அமைந்துள்ளது.  எட்டுச் சிகரங்கள் ஒரு மீசையைப் போல் பரவி அமைந்துள்ளதிலிருந்து இந்த சிகரத்திற்கான பெயர் பிறந்துள்ளது. இச்சிகரமானது ஆனைமலைக் குன்றுகளுக்கும் பழனி குன்றுகளுக்கும் இடையில், மூணாரிலிருந்து 20 கிலோமீட்டர் தொலைவில் உள்ள சூரியநெல்லிக்கருகில் அமைந்துள்ளது. கொழுக்குமலை தேயிலைத் தோட்டம், டாப் ஸ்டேசன் மற்றும் திரிபாதமலை ஆகியவையும் இச்சிகரத்திற்கு அருகில் அமைந்துள்ளன.

ரோடோ பள்ளளத்தாக்கின் வழியாக இச்சிகரத்திற்கான மலையேற்றமானது மூணாறில் உள்ள கேரள வன மேம்பாட்டுக் கழகத்தின் மூலமாக ஏற்பாடு செய்யப்படலாம்.

மீசைப்புலிமலையில் மலையேற்ற முன்பதிவானது மிகவும் வரையறுக்கப்பட்டதாகும்.மேலும், கொழுக்குமலையிலிருந்து மீசைப்புலிமலை வரையிலான மலையேற்றப் பாதையும் மிகவும் கட்டுப்பாட்டுக்குரியதாகும்.

நீலகிரி மறிமான் (ஒரு வகை ஆட்டினம்), கடமான், காட்டெருது மற்றும் காட்டு நாய்கள் மற்றும் அசமந்தக் கரடி ஆகிய விலங்கினங்களைப் பார்ப்பதற்கான அரிய வாய்ப்பாகும். முழுமையாக இத்தொலைவை மலையேற்றத்தின் மூலம் கடக்க எடுத்துக் கொள்ளும் நேரமானது அவரவர் உடற்தகுதிையப் பொறுத்ததே ஆகும். சாதாரணமாக, இத்தொலைவை முழுமையாகக் கடக்க 7 முதல் 9 மணி நேரங்கள் ஆகும்.

## மேற்கோள்க்ள

பகுப்பு:மேற்குத் தொடர்ச்சி மலைத்தொடரிலுள்ள மலைகள்
பகுப்பு:கேரள மலைகள்
பகுப்பு:இடுக்கி மாவட்டம்
வட்டேஸ்வரர்

**வட்டேஸ்வரர்** என்பவர் குஜராத்திலுள்ள ஆனந்தபுரம் எனும் ஊரில் பிறந்தவர். வானியல், கணிதம், இலக்கியம் ஆகிய துறைகளில் தேர்ச்சி பெற்றவர். இவருடைய தந்தையாரின் பெயர் மகாதத்தர் என அறியப்படுகின்றது.

கி.பி 09ஆம் நுாற்றாண்டில் வட்டேஸ்வர சித்தாந்தம் எனும் வானியல் பனுவல் ஒன்றை இயற்றியுள்ளார். அது 8 அத்தியாயங்களையும், 1326 சுலோகங்களையும் கொண்டது.

**கரண சாரம்** எனும் பனுவலையும் இயற்றியுள்ளார்.

பகுப்பு:இந்தியக் கணிதவியலாளர்கள்
வட்டேஸ்வர சித்தாந்தம்

**வட்டேஸ்வர சித்தாந்தம்** என்பது இந்தியாவில் இயற்றப்பட்ட கணிதவியல், வானியல் நூலாகும். வட்டேஸ்வரர் என்பவரால் கி.பி 904இல் எழுதப்பட்டது.

பயன்பாட்டு கணிதம் மற்றும் வானியல் அம்சங்கைள உள்ளடக்கிய 15 அத்தியாயங்களைக் கொண்டது. மாணவர்களுக்கான கணிதப் பயிற்சிகளையும் கொண்டமைந்தது.

## References

பகுப்பு:கணித நூல்கள்
பகுப்பு:சமசுகிருத நூல்கள்
சாந்தி கோஷ்

**சாந்தி கோஷ்**  22 நவம்பர் 1916 - 1989 ) என்பவர் இந்திய தேசியவாதியாவார். இவர் தன் 15 வயதில் சுனிதி சௌத்ரியுடன் இணைந்து பிரித்தானிய மாவட்ட நீதிபதியைக் கொலை செய்து  ஆயுதமேந்திய புரட்சிகரப் போராட்டத்தில் ஈடுபட்டதற்காக அறியப்பட்டார்.

## ஆரம்ப வாழ்க்கை
சாந்தி கோஷ் 1916 நவம்பர் 22 அன்று இந்தியாவின்,  கல்கத்தாவில் பிறந்தார். இவரது தந்தையான தீபேந்திரநாத் கோஷ் தேசியவாதியும், கிழக்கு வங்காளம், கெமில்லாவில் இருந்த விக்டோரியா கல்லூரி மெய்யியல் பேராசிரியருமாவார்.

1931 ஆம் ஆண்டு, சாத்ரி சங்கத்தின் (பெண் மாணவர் சங்கம்)  நிறுவன உறுப்பினராகவும் அதன் செயலாளராகவும் சாந்தி இருந்தார். கோமிலாவில் இருந்த ஃபயிசுனிசா மகளிர் பள்ளி மாணவியான பிரொஃபுலானந்தினி பிரம்மா என்பவரின் ஊக்கத்தால் யுகாந்தர் கட்சியில் சாந்தி இணைந்தார். இது புரட்சிகர  போராளி இயக்கமாகும். இது பிரித்தானிய காலனிய ஆட்சியை அகற்றுவதற்காக கொலை செய்வதை  ஒரு அரசியல் நுட்பமாக பயன்படுத்தப்படுத்தக்கூடியது ஆகும். இவர் தற்காப்புக்காக  வாள் பயிற்சி, துப்பாக்கிச் சுடும் பயிற்சி ஆகியவற்றைப் பெற்றார்.

## சார்லஸ் ஸ்டீவன்ஸ் படுகொலை
14 திசம்பர் 1931 அன்று 15 வயது சாந்தி கோசும்,  14 வயது, சுனிதி சௌதிரியும் வங்காளத்தின் கொமில்லா மாவட்ட நீதிபதியான சார்லஸ் ஸ்டீவன்சின் அலுவலகத்திற்கு வந்தனர். நீதிபதி கிருஸ்துமஸ்சுக்காக பிரிட்டனுக்கு செல்லும் முன்னர் அவரைக் கண்டு அவருக்கு சாக்லேட் மற்றும் இனிப்புகளை வழங்க விரும்புவதாக கூறி நுழைந்தனர். இவர்கள் அளித்த சாக்லேட்டுகளை சாப்பிட்ட ஸ்டீவன்ஸ், "இது மிக சுவையாக உள்ளது!" என்றார். இந்நிலையில் சாந்தியும், சுனிதியும்  தங்கள் சால்வ்களில் கீழ் மறைத்து வைத்திருந்த தானியங்கி கைத்துப்பாக்கிகளை எடுத்து, "இது எப்படி உள்ளது திரு நீதிபதி அவர்களே?" என்று கேட்டு அவரைச் சுட்டுக்  கொன்றனர்.

### விசாரணை மற்றும் தண்டனை
இதனையடுத்து இந்த இரு பெண்களும் கைது செய்யப்பட்டு உள்ளூர் சிறையில் அடைக்கப்பட்டனர். 1932 பெப்ரவரி மாதம், சாந்தி கோஷ் மற்றும் சுனினி சௌத்ரி ஆகியோர் கல்கத்தா நீதிமன்றத்தில் நேர் நிறுத்தப்பட்டனர். இவருக்கு ஆயுள் தண்டனை வழங்கப்பட்டது. ஒரு நேர்காணலில், "ஒரு குதிரைக் கொட்டடியில் வாழ்வதை விட இறப்பது நல்லது." எனக் குறிப்பிட்டன்னர்  தனக்கு தூக்கு தண்டனை அளிக்கப்படாததால், தான் தியாக ஆக இயலவில்லை என ஏமாற்றம் அடைந்ததாக சாந்தி குறிப்பிட்டார்.

சிறைச்சாலையில் அவமானம்,  உடல் ரீதியான கொடுமை ஆகியவற்றிற்கு உட்படுத்தப்பட்ட சாந்தி, "இரண்டாம் வகுப்பு கைதி"யாக இருந்தார். ஏழு ஆண்டுகள் சிறைத் தண்டனை அனுபவித்த நிலையில் ஆங்கிலேய அரசுடன் காந்தி நடத்திய பேச்சுவார்த்தைக்குப் பின்னர்  1931இல் இருவரும் விடுதலை செய்யப்பட்டனர்.

## பிற்கால வாழ்க்கையும் மரணமும்
சாந்தி தன் விடுதலைக்குப் பிறகு, வங்காளி  மகளிர் கல்லூரியில்   பயின்றார். மேலும் இந்தியப் பொதுவுடமை இயக்கத்தில்  கலந்துகொண்டார். பின்னர் இவர் இந்திய தேசிய காங்கிரசில் சேர்ந்தார். சாந்தி 1942 இல்,  பேராசிரியர் சித்ரஞ்சன்தாசை மணந்தார். 1952-62 மற்றும் 1967-68ல் மேற்கு வங்க சட்ட மேலவை உறுப்பினராக இருந்தார். 1962-64இல் மேற்கு வங்க சட்டமன்ற உறுப்பினராகவும் இருந்தார். *அருண் பஹ்னி* என்ற தலைப்பில் ஒரு புத்தகத்தை  எழுதி, *வெளியிடுள்ளார்* .

1989 இல் சாந்தி கோஷ் இறந்தார்.

## மேற்கோள்கள்

பகுப்பு:1916 பிறப்புகள்
பகுப்பு:1989 இறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:இந்தியப் புரட்சியாளர்கள்
டி. கீனாகுமாரி

**டி. கீனாகுமாரி** *(T. Geenakumari)* என்பவர்  ஒரு வழக்கறிஞரும், ஓர் அரசியல்வாதியும் மற்றும்  ஒரு எழுத்தாளரும் ஆவார். இதன் காரணமாக இவர் ஒரு பன்முக ஆளுமையாக அறியப்படுகிறார். இவர் கேரள மாநிலத்தின் பெண்ணிய இயக்கத்தின் வளர்ச்சிக்காக சிறப்பாக செயலாற்றினார்.  மாணவர் இயக்கம் வழியாக சமூகத் துறையில் தீவிரமாகச் செயல்பட்டார்

## வாழ்க்கை மற்றும் கல்வி

குமாரி 1975 ஆம் ஆண்டு மே மாதம் 21 ஆம் தேதி தங்கப்பன் மற்றும் இந்திரா தம்பதியர்களுக்கு மகளாகப் பிறந்தார். தன் இளங்கலை பட்டப் படிப்பை என்.எசு.எசு.  நிலமெல் கல்லூரியில் முடித்தார். மேலும், திருவனந்தபுரத்தில் உள்ள சட்டக் கல்லூரியில் சட்டம் பயின்றார். கொச்சி யில் உள்ள தேசிய சட்ட பல்கலைக்கழகத்தில் முனைவர் பட்டம் பெற்றார்.

## அரசியல் வாழ்க்கை

இந்திய மாணவர் சங்கத்தின்  இணை செயலாளர்,  மாநில துணைத் தலைவர் ஆகிய பொறுப்புகளில் இருந்தார். மேலும், மத்திய குழு உறுப்பினராகவும் கேரள பல்கலைக் கழகத்தின் தொழிற்சங்கத் தலைவராகவும் பணியாற்றினார்

## மேற்கோள்கள்

## புற இணைப்புகள்

* 
* 

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:கேரள மக்கள்
பிரம்மகிரி தொல்பொருள் தளம்

**பிரம்மகிரி** இந்தியாவின் கர்நாடகா மாநிலத்தில் சித்ரதுர்கா மாவட்டத்தில் அமைந்துள்ள ஒரு தொல்லியல் தளமாகும்.  இந்த இடம் கௌதம மஹரிஷியும் அவரது மனைவி அகலிகையும் வாழ்ந்த இடம் என்று மரபுவழிக் கதை ஒன்று சொல்லப்படுகிறது. அவர் நன்கு அறியப்பெற்ற ஏழு இந்துத் துறவிகளில் (சப்தரிஷி மண்டலம்) ஒருவராக கருதப்படுகிறார். 1891ஆம் ஆண்டு *பெஞ்சமின் எல். ரைஸ்* என்பவரால் இந்த தளம் முதன்முதலாக ஆராயப்பட்ட போது, அவர் பேரரசர் அசோகரின் அதிகாரப்பூர்வமான அறிக்கைகள் செதுக்கப்பட்ட பாறைகளை இங்கே கண்டுபிடித்தார். இந்த அறிக்கைகள் செதுக்கப்பட்ட பாறைகள் இந்த வட்டாரம் *இசிலா* என அழைக்கப்பட்டது என்று குறிப்பிட்டது மட்டுமின்றி மௌரியப் பேரரசின் தென்கோடி அளவைக் குறித்தது.   பிரம்மகிரி தளம் சுற்றியுள்ள சமவெளிகளுக்கு மேல் 180 மீட்டர் உயர்ந்தும் கிழக்கே-மேற்கே சுமார் 500 மீட்டர் மற்றும் வடக்கே-தெற்கே 100 மீட்டர் அளவிலும் நிற்கும் ஒரு கறுப்பு (கல்)|கருப்பு]] தெரிபாறையாகும். இந்த தளம் இங்கே ஏராளமான பெருங்கற்கால நினைவுச்சின்னங்கள் கண்டறியப்பட்டுள்ளதற்காக நன்கு அறியப்படுகிறது .  இங்கு காணப்படும் தொடக்க காலத்தில் அல்லது வரலாற்றின் முற்பகுதியில் நிகழ்ந்த குடியேற்றம் குறைந்தது கி.மு. 2ஆம் நூற்றாண்டிற்கு முந்தையதாக இருக்கலாம் என்று காலம் குறிப்பிடப்பட்டுள்ளது. 

## மேற்கோள்கள்
 

பகுப்பு:கர்நாடகத் தொல்லியற்களங்கள்
பகுப்பு:கர்நாடக வரலாறு
பகுப்பு:அசோகரின் கல்வெட்டுக்கள்
முக்கம்பட்டி

**முக்கம்பட்டி** (MOOKAMPATTI) என்பது இந்தியாவின்,  தமிழ்நாட்டின், போச்சம்பள்ளி வட்டத்துக்கு,  உட்பட்ட  ஒரு வருவாய் கிராமம் ஆகும்.

## மக்கள்வகைப்பாடு
2011 ஆண்டு மக்கள் கணக்கெடுப்பின்படி இக்கிராமத்தில்  966  வீடுகள் உள்ளன. கிராமத்தின் மொத்த மக்கள் தொகையானது 3916 ஆகும். இதில் ஆண்கள் எண்ணிக்கை  1949, பெண்களின் எண்ணிக்கை 1967 என உள்ளது. மக்களின் கல்வியறிவு விகிதமானது  61.40 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.

## மேற்கோள்

பகுப்பு:கிருஷ்ணகிரி மாவட்டத்திலுள்ள கிராமங்கள்
ரோச்சி அகசுடின்

**ரோச்சி அகசுடின்** (*Roshy Augustine*) என்பவர் ஒரு இந்திய அரசியல்வாதி ஆவார்.  இவர் கேரள சட்டமன்றத் தேர்தலில் இடுக்கி மாவட்டத் தொகுதியின்  கேரள காங்கிரசு கட்சி (மணி) சார்பாக போட்டியிட்டு சட்டமன்ற உறுப்பினர் ஆனார். கேரளாவின் கோட்டயம் மாவட்டத்திலுள்ள  பாளை என்னும் ஊரில்  தாமசு மற்றும் லீலாம்மா தம்பதிகளுக்கு 1969 ஆம் ஆண்டு சனவரி 20 ஆம் தேதி பிறந்தார். தன் பள்ளிப் பருவத்தில் இருந்தே அரசியல் வாழ்க்கையைத் தொடங்கினார்.  அரசு உயர்நிலைப் பள்ளி எடகோளியின் பள்ளித் தலைவராக இருந்தார். பாளை புனித தாமசு கல்லூரி கேரள மாணவர் காங்கிரசு (மணி) கட்சியில் ஒரு பிரிவின் தலைவர் பொறுப்பில் இருந்தார்.  மேலும் அகசுடின்,மாநில பொதுச் செயலாளர், கேரள மாணவர் காங்கிரசு(மணி) கட்சியின் தலைவர், கேரள மாநில சட்ட உதவி மற்றும் ஆலோசனைக் குழு உறுப்பினர் மற்றும் ராமாபுரம் கூட்டுறவு வங்கி பணியாளர் குழு உறுப்பினர்  போன்ற பல்வேறு பொறுப்புகளை வகித்தார். தற்போது கேரள காங்கிரசு (மணி) கட்சியின்  பொதுச்  செயலாளாராகவும்  உள்ளார்.

## மேற்கோள்கள்

## புற இணைப்புகள்
*
*

பகுப்பு:வாழும் மக்கள்
பகுப்பு:1969 பிறப்புகள்
பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
அப்லோவைட்டு

**அப்லோவைட்டு** *(Aplowite)* என்பது CoSO4•4H2O   என்ற மூலக்கூற்று வாய்ப்பாட்டால் விவரிக்கப்படும் மிகவும் அரிய ஒரு கனிமம் ஆகும். இது இயற்கையாகத் தோன்றும் ஒரு நான்முகி கோபால்ட்(II) சல்பேட்டு ஆகும். எழுநீரேற்றான பைபெரைட்டு கனிமம், அறுநீரேற்றான மூரவுசைட்டு போன்றவற்றுடன் ஒப்பிடுகையில் இதுவொரு கீழ்நிலை நீரேற்றாகவும், ஒற்றை நீரேற்றான கோபால்ட்கீசெரைட்டுடன் ஒப்பிடுகையில் இதுவோர் உயர் நீரேற்றாகவும் அறியப்படுகிறது. பொதுவாக மூரவுசைட்டுடன் சேர்ந்தே படிகங்களாக இது கிடைக்கிறது.

## மேற்கோள்கள்

பகுப்பு:சல்பேட்டுக் கனிமங்கள்
பகுப்பு:கோபால்ட் கனிமங்கள்
பகுப்பு:ஒற்றைச்சரிவச்சுக் கனிமங்கள்
பகுப்பு:நான்கு நீரேற்றுக் கனிமங்கள்
சபிதா பேகம்

**சபிதா பேகம்** (*Sabitha Beegam*) கேரள மாநில கொல்லம் மாவட்டத்தின் முதல்  (மேயர்) ஆவார். வழக்கறிஞர் ஆன இவர் ஒரு சமூக சேவகியும்,  அரசியல்வாதியாகவும் செயல்பட்டார்.  இந்திய பொதுவுடைமைக் கட்சி (மார்க்சிஸ்ட்) கட்சியின் சார்பாக கொல்லம் மாவட்டத்திலிருந்து தேர்ந்தெடுக்கப் பட்டார். சபிதா கொல்லம் மாநகராட்சியின் மேயரானார்

2010 ஆம் ஆண்டு  நடந்த தேர்தலில் காங்கிரசு கட்சியைச் சேர்ந்த  மாய கோபிகிருட்டிணன் என்பவரால் ஒன்பது வாக்குகள் வித்தியாசத்தில் தோல்வியுற்றார்.

இந்திய  வரலாற்றில்  இளம்வயதில் தேர்ந்தெடுக்கப்  பட்ட  மாநகராட்சியின்  முதல் இளைய மேயர் சபிதா என்ற பெருமை இவருக்கு உண்டு.
## மேற்கோள்கள்

பகுப்பு:வாழும் மக்கள்
பகுப்பு:இந்திய அரசியல்வாதிகள்
பகுப்பு:கேரள அரசியல்வாதிகள்
மகுரியா

**மகுரியா** (நுபியன்: , *Dotawo*; கிரேக்கம்: , *Makouria*; , *al-Muqurra*) இராச்சியம் அமைவிடம் தற்போதைய தெற்கு எகிப்து மற்றும் வடக்கு சூடான் பகுதியில் அமைந்திருந்தது. இந்த இராச்சியம் நைல் நதியின் கரையோரம் அமைந்த ஒரு முடியாட்சி பகுதி ஆகும். இதன் தலைநகரம் டங்கோலா ஆகும்.

## எழுச்சி
6 ஆம் நூற்றாண்டு பிற்பகுதியில் கிருத்துவ மத மாற்றத்திற்கு பிறகு இந்த இராச்சியம் எழுச்சி அடைந்தது. ஆனால் 7 ஆம் நூற்றாண்டு பகுதியில் இஸ்லாம் இராணுவ படை எகிப்து நாட்டில் காலூன்றியது. 651 ஆம் ஆண்டு அரபு படை மகுரியாவைத் தாக்கியது. ஆனால் மகுரியாவின் பதில் தாகுதல் அவர்களை தடுத்து நிறுத்தி சமாதான உடன்படிக்கைக்கு வித்திட்டது. இது 13 ஆம் நூற்றாண்டு வரை இரு தரப்பினரும் அமைதியாக இருக்க உதவியது. 7 ஆம் நூற்றாண்டு பகுதியில் மகுரியா இராச்சியம் தனது அன்டை இராச்சியங்களான வடக்கே  நோபாடியாவுடனும், தெற்கே அலோடியாவுடனும் நல்லுறவை பெற்று பலமான இராச்சியமாக இருந்தது.

## கலை வளர்ச்சி
9-11 ஆம் நூற்றாண்டு பகுதியில் மகுரியா அபார வளர்ச்சி கண்டது. இந்த காலகட்டத்தில்  கலாச்சாரம், மொழி, கட்டடக்கலை, சுவர் ஓவியக்கலை முதலியன வளர்ச்சி கண்டது.
## வீழ்ச்சி
எகிப்தியர்களின் ஆக்ரோசமான தாக்குதல், இஸ்லாமிய இனக்குழுக்களின் ஊடுருவல் மற்றும் கொள்ளைநோய் தாக்குதலால் 13 மற்றும் 14 ஆம் நூற்றாண்டு பகுதியில் மகுரியா இராச்சியம் வீழ்ச்சி அடைந்தது. 1365 ஆம் ஆண்டு நடைபெற்ற உள்நாட்டு போர் மூலம் இராச்சியதின் தென் பகுதியை இழந்தது. தலைநகரான டங்கோலா அழிக்கப்பட்டது. 1560 ஆண்டு பகுதியில் உதுமானியப் பேரரசு ஆட்சியின் கீழ் இப் பகுதி வந்தது. இதனால் இங்கு இஸ்லாம் மத மாற்றம் ஏற்பட்டது.

## மேற்கோள்கள்

பகுப்பு:சூடானின் வரலாறு
ஸ்ரீபதி

**ஸ்ரீபதி** (*Śrīpati*) கி.பி 11ஆம் நுாற்றாண்டில் வாழ்ந்த கணித வானியல் விற்பன்னர். மகாராஷ்டிரா மாநிலத்தில் நாகதேவர் என்பவரின் மகனாகப் பிறந்தார்.

இளவயதிலிருந்தே கணிதம், வானியலில் ஆர்வம் கொண்டிருந்தார். புகழ்பெற்ற கணித வானியலாளரான *லாலா* என்பவரின் பனுவல்களில் ஈடுபாடு கொண்டிருந்தார்.

## நூல்கள்
# சித்தாந்த சேகரா
# கணித திலகா
# துருவமானச
# தைகோடிக கரண
# ஜோதிட ரத்தின மாலா
# ஜாதக பத்ததி
# தைவஜ்ன வல்லப எனும் வானியல் கணிதவியல் நூல்களை இயற்றினார். 

## மேற்கோள்கள்

பகுப்பு:இந்தியக் கணிதவியலாளர்கள்
பகுப்பு:இந்திய வானியலாளர்கள்
பகுப்பு:1019 பிறப்புகள்
பகுப்பு:1066 இறப்புகள்